

**Praktikant - digital medietilrettelægger til den danske ambassade i Paris**

Periode: 1. februar 2022 – 31. juli 2022

Ansøgningsfrist: 28. september 2021

Ansøgningen sendes til: Den danske ambassade i Paris på mail [parambjob@um.dk](mailto:parambjob@um.dk)

**Den danske ambassade og Danmarkshuset i Paris har en ledig, nyoprettet stilling som medietilrettelæger-praktikant fra foråret 2022.** Du får et særligt ansvar for udvikling og tilrettelæggelse af originalt, digitalt medieindhold til Danmarkshusets nye digitale platform Le Bicolore. Husets nye udstillingssal har nyt robotkameraudstyr og tricaster controller. En del af opgaven består i at udvikle visuelle koncepter fra levende events i salen, og at skabe korte, aktuelle journalistiske videoindslag/-formater til platformen og sociale medier.

Du bliver en del af ambassadens Presse- og Kulturafdeling og har en af ambassadens to uddannede journalister som praktikvejleder. Presse- og Kulturråden (afdelingens chef) er tidligere chef for digital medieinnovation i DRs Kor og Orkestre i Koncerthuset i DR Byen. Se mere: [www.lebicolore.dk](http://www.lebicolore.dk)

**”Skal man kunne flydende fransk?”**  
Arbejdssproget på ambassaden er grundlæggende dansk – men de fleste kan også tale fransk. Du skal have noget kendskab til fransk, så du fx kan forstå et båndet interview nok til, at du kan redigere – men du behøver ikke at mestre sproget flydende. I forbindelse med optagelser, arbejde on location med videre er der andre danske, fransktalende kollegaer at trække på. Og de fleste i det franske kulturliv har et godt forhold til engelsk.

**Opgaver**

* Tilrettelæggelse og produktion af videoindhold
* Udvikling af visuelle programkoncepter med salens kameraudstyr
* Videojournalistik og video til ambassadens digitale platforme
* Kommunikationsopgaver generelt
* Bidrage med forståelse af data om vores digitale mediebrugere

**Kvalifikationer og interesser**

* Studerende på studieretning med fokus på **medietilrettelæggelse, journalistik, kommunikation el.lign.**
* Gode franskkundskaber, især mundtligt (om niveau, se afsnit ovenfor)
* Gode kommunikations- og formidlingsevner
* Erfaren bruger af Office pakken, digitale værktøjer og sociale medier, samt de relevante redigeringsprogrammer
* Kendskab til videojournalistik og medieproduktion
* Initiativrig, engageret, selvstændig og en god holdspiller

Du en del af en spændende internationalt orienteret arbejdsplads i en af verdens metropoler. Du indgår med dit særlige faglige fokus i ambassadens store gruppe af praktikanter, der fagligt fordeler sig på politik, økonomi, handel/eksport og kultur, presse & kommunikation. Du kommer til at følge dagligdagen på en af de meste spændende internationale kunst- og kulturscener på tætteste hold, og du får mulighed for selv at præge formidling og udvikling af indsatsen. Dit netværk vil vokse med nye kollegaer fra mange sektorer.

**Kontakt**Vil du vide mere, så kontakt Presse og Kulturråd Klaus Ib Jørgensen ([klajoe@um.dk](mailto:klajoe@um.dk), tlf. +33 6 7734 8321). Du kan også kontakte vores seneste journalistpraktikant som reference: Anne Sofie Seyer-Hansen, mail [annsey@um.dk](mailto:annsey@um.dk)